  Майя Бывальцева Сарапулын Труд ульчаез тупатъязы. Вань ужъёсты быдэстыны сюресчиослы 1 но ӝыны толэзь кулэ луиз. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвылъя офисэзлэн пресс-службаез ивортэ. Труд ульча – капчи объект ӧвӧл. Тупатъян ужъёс улсын сюресчиос ог 3 сюрс квадрат метр мында вуж асфальтэз утялтӥзы, куд-ог люкетъёсаз вечиятэм излэсь но луоен суро кӧльылэсь мускытэз ӝегатӥсь сӥос вӧлдӥзы, 64 колодчаослэсь ӝуждалазэс тупатӥзы, 940 метр бордъёс пуктӥзы, кожон интыосты, машина пуктон интыосты, мер транспорт дугдылон интыосты умоятӥзы, кык сӥен асфальтобетон вализы «Кышкыттэм но ӟечлыко автомобиль сюресъёс» йӧскалык ӵектослэн улосвылъя офисэзлэн пресс-службаезБадӟым саклык ву кошконлы висъязы. Сюресчиос 789 метр мында ву кошкон лотокъёс лэсьтӥзы, сюрес ултӥ ву кошкон гумыос кыскизы. Пыдын ветлӥсьёс понна 2 сюрс 440 квадрат метр мында тротуаръёсты тупатъязы. Тодэ вайытом, таяз арняе Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын Ижкар-Сарапул сюресэз но Можга но Сарапул трактъёсты герӟась сюресэз тупатъяны кутскизы.  Тегъёс: Авто Сарапул Удмуртия сюресъёс тупатъянужъёс  